Id-Dukessa ta’ Cambridge Kate Middleton tinsab għaddejja b’diskussjonijiet mat-tobba tagħha dwar jekk għandhiex tiġi Malta għaċ-ċelebrazzjonijiet tal-50 sena indipendenza fl-20 u l-21 ta’ Settembru. Sorsi informati qalu li d-deċiżjoni se tkun qed titħabbar għall-ħabta tal-11.00 a.m. F’każ li tiddeċiedi li ma tiġix minħabba l-kundizzjoni li qed tbati minnha fl-ewwel xhur tat-tqala tagħha, hemm possibilità li jiġi l-Prinċep Harry. Madankollu dan ukoll għadu mhux ikkonfermat hekk kif il-Prinċep għandu impenji oħrajn. F’dan il-każ mistennija tintbagħat persuna oħra mill-familja Rjali.